Aarhuus Stifts-Tidende, 1840-04-22
Madame Bishop har faaet kongl. Tilladelse tilat give en dramatisk Concert paa Hoftheatret, hvori Sangerinden agter, i Costume, at udføre Scener af italienske og franske Operaer. Af et ved et Tilfælde forsinket Brev fra Khvn. (fortsat.) En anden Sag, som har mødt de meest vrange og hinanden modsigende Domme, er Studenternes formelle Organisation eller Oprettelsen af Studentersamfundet. Mange have troet, at nu brænder Taget, nu er der Fare paa Færde, der har endog været meent, at Regjeringen vilde undertrykke det, men jeg troer, at Regjeringen er for klog og velsindet til at ville give Anledning til Oprettelsen af hemmelige Selskaber, som let derved kunde fremkaldes og gives en Betydning, der aldrig har været indeholdt i Planen for Studentersamfundet. Mange have sagt: "skal vi nu have de tydske Burschenschaften." men de Folk kjende nok neppe de tydske Universiteters Organisation, thi saa vilde de nok indsee, at vort Universitet ei admitterer slige Forbund: jeg mener her de rigtige Burschenschaften, ei Landsmannsschafterne, thi disse ere i og for sig selv uskyldige. Det første Valg af Repræsentanter i Studentersamfundet har jo et kunnet give et saa fyldestgiørende Resultat, som man kunde ønske, men dog er der mange udmærkede og fortrinlige Personligheder iblandt dem, hvoraf jeg her vil nævne: Monrad, Krieger, Treder, Hammerich, Lind, Ploug og Keiser. (Aalb. Av.) En af de største Vanskeligheder ved den endelige Regulering af Brænderisagen, der alt i saa lang Tid har været under Forhandling, laae i de specielle Privilegier, som hjemlede flere Landbrænderier, i Særdeleshed i Omegnen af Kjøbenhavn, Ret til at brænde og sælge Brændeviin mod en bestemt navnlig i Forhold til den nu etablerede Beskatningsmaade meget ringe Afgift. Til at anstille de i saa Henseende fornødne Undersøgelser blev der nedsat en Commission, bestaaende af dHrr. Unsgaard af Rentekammeret, Bech af Toldkammeret, Kammeradvocat Sporon og Stænderdeputeret Bjerre. J disse Dage har Commissionen afgivet sin Betænkning, der gaaer ud paa, at Staten skal afkjøbe disse Privilegiehavere deres Ret for bestemte Summer, dog saaledes at de, som ikke dertil maatte findes villige, kunne fordre Sagen afgjort ved Lov og Dom. Hvad der har gjort dette Anliggende saa meget mere forviklet, er den store Forskjellighed mellem de omhandlede Privilegier, hvoraf nogle berettige til et illimitteret Udsalg, andre derimod begrændse dette til visse Districter, nogle fastsætte en eengang for alle bestemt Afgift, andre derimod gjøre denne afhængig af Productionens Omfang, nogle ere givne til evige Tider, andre derimod meere eller mindre indskrænkede. Jmidlertid troe vi, at paa een Undtagelse nær Privilegiehaverne og Commissionen ere blevne enige om den hine tilkommende Godtgjørelse, saa at dennes Fastsættelse kun beroer paa Regjeringens Approbation, og at Commissionen, hvor denne Overeenskomst endnu ei maatte være tilveie. bragt, har været saa liberal i sine Forslag, at Sagen kan ventes afgjort i Mindelighed, og at Staten saaledes med 3 a 400,000 Rbdlrs. Udgift, vil kunne afsone tidligere af den begaaede Feil. Skade er det kun, at det bliver ganske Andre, end de, der i sin Tid have begaaet disse Feil, der nu komme til at udrede, hvad man næsten kunde fristes til at kalde - Mulcten. Men endnu meget nærmere ligger den Betragtning, hvor lidet betænksom og forudseende vor Regjering i en tidligere Tid har været, naar man erindrer, at man ikke behøver at gaae ret langt tilbage i Tiden for at komme til et Punct, hvor Regjeringen saagodtsom uden al Opoffrelse kunde have frigjort sig for disse Byrder ved selv at kjøbe de paagjeldende Eiendomme for atter at sælge dem uden de reale Rettigheder, til hvis Afløsning de stakkels Skattendere nu maae rykke ud med flere Tønder Guld. Ja der er endog blevet os fortalt, at eet af de Privilegier, hvis Tilbagekjøbning nu vil koste meest, noget længere tilbage i Tiden kunde være erholdt aldeles gratis, da den daværende Eier ansøgte om Tilladelse til at tilbagelevere det mod at fritages for den deraf gaaende Afgift, som naturligviis, dersom Ansøgningen var bleven bevilget, vilde være bleven udredet af det nærmeste Brænderi, hvor de Consumenter vilde have søgt deres Behov, som hidtil vare blevne forsynede fra det privilegerede Brænderi. Saa korisynet skal imidlertid Regjeringen dengang have været, fordi Finantserne ikke kunde afsee hiin Jndtægt, formodentlig af den Grund, at man dengang hyldede det Princip at holde paa Skillingen, men lade Daleren gaae Forholder dette sig som anført, saa have vi her et nyt Beviis paa, hvor haardt vi maae bøde for vore Fædres Synder. (Fædrl.)J Odense Realskole har der nylig været Examen, der aabnedes med en Tale af Hs. H. Biskop Faber. J det sidstforløbne Skoleaar havde Disciplenes Antal været 150, hvoraf 16 Gratister. Afgaaede vare 24, hvoraf 7, som bestemtes til Studering, optoges i Cathedralskolen, 4 vare bortreiste, 3 bestemtes til Haandværkstanden, 1 til Landvæsenet, 1 til Pharmacien og 7 til Handelen, af hvilke de 3, der havde fuldendt deres Cursus i 6te Klasse, erholdt fordeelagtig Ansættelse ved meget anseete og betydelige Handelshuse. Een har med Hæder absolveret den ved Universitetet befalede Forberedelsesexamen og fortsætter nu sine Studeringer ved den polytechniske Læreanstalt. (Fyenske Av.)